ኬሪ ላም እቲ ሕጊ ነጻነት እታ ግዝኣት ዝጻባእ ከም ዘይኮነ ትገልጽ። ''እቲ ሕጊ ብድልየት መንግስቲ ቻይና ዝተጀመረ ኣይኮነን'' እትብል እታ መራሒት፤ ተሓሲቡሉ ዝረቐቐን ሰብኣዊ መሰላት ዝሓለወ ከም ዝኾነን ትዛረብ። ምንጪ ስእሊ, EPA ነቲ ሕጊ ዝቃወሙ ኣካላት ብወገኖም፡ እቲ ሕጊ ንነበርቲ ሆንግ ኮንግ ኣደዳ ዘይፍትሓዊ ስርዓት ቻይና ዝገብርን ነጻነት ኣብያተ ፍርዲ እታ ከተማ ወሲኹ ዘዳኽምን ከምዝኾነ ይገልጹ። ጋዜጣ ቻይና ደይሊ ''ገለ ነበርቲ ሆንግ ኮንግ ብተቓወምትን ደጋዊ ፈተውቶምን ተታሊሎም ነቲ ገበነኛ ኣሕሊፍካ ናይ ምሃብ ሕጊ ተቓዊሞምዎ'' ክብል ነቶም ሰልፈኛታት ወቒሱዎም እዩ። ቻይና ዝተዋህለለ ወለድ ልቓሕ ኢትዮጵያ ሰሪዛ በብተወሳኺ እቲ ጋዜጣ፡ እቲ ሕጊ ሆንግ ኮንግ ሰፈር ገበነኛታት ካብ ምዃን ዘድሕን ከም ዝኾነ እዩ ገሊጹ። ምንጪ ስእሊ, Getty Images ድሕሪ እቲ ሰንበት ዝተኻየደ ሰልፊ ብዝተወልዐ ዕግርግር ሰለስተ ፖሊሳትን ሓደ ጋዜጠኛን ጉድኣት ከም ዝበጽሖም ፖሊስ ይሕብር። በቲ ሓዱሽ ሕጊ እንታይ ዓይነት ለውጢ ይመጽእ?
